**OSLAVA 100 - ročnej Obchodnej akadémie Milana Hodžu**

Dovoľte mi, aby som poďakovala všetkým, ktorí prijali pozvanie na oslavu 100. výročia založenia Obchodnej akadémie Milana Hodžu v Trenčíne. Bol to dôvod na stretnutie, priateľské rozhovory a spomínanie.

Veľmi pekne ďakujem kolegom skôr narodeným, ktorí prišli vo veľkom počte. Teší ma, že sú stále medzi nami, lebo majú veľký podiel na tom, že naša škola patrila vždy medzi najlepšie stredné školy. Skláňam pred nimi hlavu a som šťastná, že sme takýchto pedagógov mali. Prísnych, múdrych, spravodlivých.

Veľké ďakujem patrí i všetkým účinkujúcim, ktorí obetovali čas pre našu slávnosť. Vďaka patrí i pani moderátorke Zuzke Miškovej, ktorá úžasne zorganizovala všetkých účinkujúcich a odviedla výkon profesionála.

Ozvučenie slávnosti zabezpečoval pán Potočný, ktorý odviedol zaslúženú prácu, čo bolo poznať i na samotnom výkone zvuku.

Prajem všetkým hlavne zdravie, pokoj a láskavosť. Lebo láskavosť je múdrosť.

Ing. Monika Bulková, riaditeľka školy